phoneee/thai-legal-corpus huggingface dataset:
กฎกระทรวงกำหนดให้ผลิตภัณฑ์อุตสาหกรรมปูนซีเมนต์ไฮดรอลิกต้องเป็นไปตามมาตรฐาน พ.ศ. 2568กฎกระทรวง กำหนดให้ผลิตภัณฑ์อุตสาหกรรมปูนซีเมนต์ไฮดรอลิก ต้องเป็นไปตามมาตรฐาน พ.ศ. ๒๕๖๘อาศัยอำนาจตามความในมาตรา ๑๗ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๘) พ.ศ. ๒๕๖๒ และมาตรา ๕๘ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ. ๒๕๕๘ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ ผลิตภัณฑ์อุตสาหกรรมปูนซีเมนต์ไฮดรอลิกต้องเป็นไปตามมาตรฐานเลขที่ มอก. ๒๕๙๔ - ๒๕๖๗ ตามประกาศกระทรวงอุตสาหกรรม เรื่อง กำหนดมาตรฐานผลิตภัณฑ์อุตสาหกรรมปูนซีเมนต์ไฮดรอลิก พ.ศ. ๒๕๖๗ ลงวันที่ ๑๔ พฤศจิกายน พ.ศ. ๒๕๖๗ให้ไว้ ณ วันที่ ๑๐ เมษายน พ.ศ. ๒๕๖๘ เอกนัฏ พร้อมพันธุ์ รัฐมนตรีว่าการกระทรวงอุตสาหกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มีความจำเป็นต้องควบคุมผลิตภัณฑ์อุตสาหกรรมปูนซีเมนต์ไฮดรอลิกให้มีคุณภาพและความปลอดภัย เพื่อป้องกันความเสียหายอันอาจจะเกิดแก่ประชาชน กิจการอุตสาหกรรม และเศรษฐกิจของประเทศและสอดคล้องกับนโยบายการส่งเสริมการใช้ผลิตภัณฑ์อุตสาหกรรมปูนซีเมนต์ไฮดรอลิกที่มีส่วนช่วยในการลดการปล่อยก๊าซเรือนกระจก ในการนี้ ได้มีประกาศกระทรวงอุตสาหกรรม เรื่อง กำหนดมาตรฐานผลิตภัณฑ์อุตสาหกรรมปูนซีเมนต์ไฮดรอลิก พ.ศ. ๒๕๖๗ ลงวันที่ ๑๔ พฤศจิกายน พ.ศ. ๒๕๖๗และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา ๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๘) พ.ศ. ๒๕๖๒ แล้วสมควรกำหนดให้ผลิตภัณฑ์อุตสาหกรรมปูนซีเมนต์ไฮดรอลิกต้องเป็นไปตามมาตรฐาน จึงจำเป็นต้องออกกฎกระทรวงนี้
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๙๔/๒๕๕๑)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท นครปฐมเครื่องดื่ม จำกัด ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๓๐๓/๒๕๕๑ ลงวันที่ ๒๐พฤศจิกายน ๒๕๕๑ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีทองตรงกลางฝามีรูปนักรบขี่ม้าถือดาบ สีแดง ทับอยู่บนรูปวงกลมพื้นสีเหลืองใต้รูปม้ามีอักษรภาษาไทยสีน้ำเงิน คำว่า ขุนศึกใต้ คำว่า ขุนศึก มีอักษรภาษาไทยสีน้ำเงินคำว่า อัศวิน ด้านข้างฝาโดยรอบมีอักษรภาษาไทยสัญลักษณ์และตัวเลขสีน้ำเงิน คำว่า บริษัท นครปฐมเครื่องดื่มจำกัด เครื่องดื่มบำรุงกำลัง ปริมาตรสุทธิ 180ซม.3 ประกาศณ วันที่ ๑๖ ธันวาคม พ.ศ. ๒๕๕๑มัทนาพฤกษะริตานนท์ผู้อำนวยการสำนักบริหารการคลังและรายได้ปฏิบัติราชการแทนอธิบดีกรมสรรพสามิตปริยานุช/ผู้จัดทำ๔มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๒๐ ง/หน้า ๑๓๗/๒๖ กุมภาพันธ์ ๒๕๕๒
ประกาศกระทรวงอุตสาหกรรมประกาศกระทรวงอุตสาหกรรมฉบับที่๒๒๓๗ (พ.ศ. ๒๕๔๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมข้อต่อท่อพีวีซีแข็งสำหรับงานระบายสิ่งปฏิกูลน้ำเสียและอากาศ------------ อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมข้อต่อพีวีซีแข็งสำหรับงานระบายสิ่งปฏิกูล น้ำเสียและอากาศ มาตรฐานเลขที่ มอก. ๑๔๑๐-๒๕๔๐ ไว้ ดังมีรายการละเอียดต่อท้ายประกาศนี้ ประกาศณ วันที่ ๑๗ มีนาคม พ.ศ. ๒๕๔๐ กร ทัพพะรังสี รัฐมนตรีว่าการกระทรวงอุตสาหกรรม[ดูข้อมูลจากภาพกฎหมาย][รก.๒๕๔๐/๒๘ง/๔๑/๘ เมษายน ๒๕๔๐] อัมพิกา/แก้ไข
พระราชกฤษฎีกาพระราชกฤษฎีกาเปลี่ยนแปลงเขตอำนาจศาลแขวงนครราชสีมาพ.ศ. ๒๕๕๗ ภูมิพลอดุลยเดชป.ร.ให้ไว้ ณวันที่ ๔ เมษายน พ.ศ. ๒๕๕๗เป็นปีที่ ๖๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตอำนาจศาลแขวงนครราชสีมาอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยและมาตรา ๓ วรรคสามแห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาเปลี่ยนแปลงเขตอำนาจศาลแขวงนครราชสีมา พ.ศ. ๒๕๕๗มาตรา ๒[๑] พระราชกฤษฎีกานี้ให้ใช้บังคับตั้งแต่วันที่๑ เมษายน พ.ศ. ๒๕๕๗ เป็นต้นไปมาตรา ๓ ให้ศาลแขวงนครราชสีมาในจังหวัดนครราชสีมามีเขตอำนาจในอำเภอขามทะเลสอ อำเภอขามสะแกแสง อำเภอครบุรี อำเภอจักราชอำเภอเฉลิมพระเกียรติ อำเภอโชคชัย อำเภอโนนไทย อำเภอโนนสูง อำเภอปักธงชัยอำเภอพระทองคำ อำเภอเมืองนครราชสีมา อำเภอวังน้ำเขียว อำเภอเสิงสางและอำเภอหนองบุญมากมาตรา ๔ ให้ประธานศาลฎีการักษาการตามพระราชกฤษฎีกานี้ผู้รับสนองพระบรมราชโองการยิ่งลักษณ์ชินวัตรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากเมื่อได้มีการเปิดทำการศาลจังหวัดพิมายแล้วศาลแขวงนครราชสีมาและศาลจังหวัดพิมายจะมีเขตอำนาจทับซ้อนกันในบางท้องที่ คือ อำเภอชุมพวงอำเภอพิมาย อำเภอเมืองยาง อำเภอลำทะเมนชัย และอำเภอห้วยแถลงสมควรตัดท้องที่ที่ทับซ้อนกันออกจากเขตอำนาจศาลแขวงนครราชสีมาโดยให้คดีที่อยู่ในเขตท้องที่อำเภอชุมพวง อำเภอพิมาย อำเภอเมืองยางอำเภอลำทะเมนชัย และอำเภอห้วยแถลงอยู่ในเขตอำนาจศาลจังหวัดพิมายเพียงแห่งเดียว เพื่อไม่ให้ประชาชนสับสนในเรื่องเขตอำนาจศาลและได้รับความสะดวกในการพิจารณาพิพากษาคดีประกอบกับในปัจจุบันได้มีการเปลี่ยนแปลงเขตการปกครองท้องที่ในเขตอำนาจศาลแขวงนครราชสีมากล่าวคือ มีการตั้งอำเภอเฉลิมพระเกียรติขึ้นโดยแยกออกมาจากอำเภอจักราชและยกฐานะกิ่งอำเภอพระทองคำ อำเภอโนนไทย ขึ้นเป็นอำเภอพระทองคำยกฐานะกิ่งอำเภอวังน้ำเขียว อำเภอปักธงชัย ขึ้นเป็นอำเภอวังน้ำเขียวและยกฐานะกิ่งอำเภอหนองบุนนาก อำเภอโชคชัย ขึ้นเป็นอำเภอหนองบุนนากซึ่งต่อมาได้เปลี่ยนชื่อเป็นอำเภอหนองบุญมากสมควรเพิ่มท้องที่อำเภอเฉลิมพระเกียรติ อำเภอพระทองคำ อำเภอวังน้ำเขียวและอำเภอหนองบุญมากในเขตอำนาจศาลแขวงนครราชสีมาเพื่อให้สอดคล้องกับการเปลี่ยนแปลงเขตการปกครองท้องที่ดังกล่าว จึงจำเป็นต้องตราพระราชกฤษฎีกานี้ปริยานุช/ผู้จัดทำ๘ เมษายน ๒๕๕๗ปณตภร/ผู้ตรวจ๘ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนที่ ๓๗ ก/หน้า ๔/๔ เมษายน ๒๕๕๗
คำพิพากษาศาลฎีกาที่ 1980/2540หลักกฎหมาย: การส่งสิ่งพิมพ์ในช่วงบ่าย โจทก์จะเป็นผู้ไปเบิกสิ่งพิมพ์และจำเลยจะลงรายการเบิกหนังสือพร้อมราคาหนังสือที่เบิกไว้โดยคิดค่าสิ่งพิมพ์จากโจทก์ราคา 70 เปอร์เซ็นต์ของราคาปก จากนั้นโจทก์มีหน้าที่เก็บค่าสิ่งพิมพ์และนำเงินไปหักลดยอดหนี้ค่าสิ่งพิมพ์กับจำเลย ทั้งการไปรับสิ่งพิมพ์ในช่วงบ่าย โจทก์จะไปรับหรือไม่ก็ได้ ไม่มีการลงเวลาทำงาน หากไม่ไปรับก็ไม่ถือว่าเป็นการขาดงาน ดังนี้ลักษณะงานในช่วงดังกล่าวจึงเป็นงานพิเศษที่โจทก์และจำเลยตกลงต่อกันนอกเหนือหน้าที่การงานตามปกติที่โจทก์ทำให้แก่จำเลย ถือไม่ได้ว่าโจทก์และจำเลยมีความผูกพันต่อกันในฐานะนายจ้างลูกจ้างในงานดังกล่าวนี้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1980/2540นายเกรียงศักดิ์ กิตติสรรพกุลโจทก์บริษัทโพสต์พับลิชชิ่ง จำกัด (มหาชน)จำเลย ประกาศกระทรวงมหาดไทย เรื่อง การคุ้มครองแรงงาน ม. 2การส่งสิ่งพิมพ์ในช่วงบ่าย โจทก์จะเป็นผู้ไปเบิกสิ่งพิมพ์และจำเลยจะลงรายการเบิกหนังสือพร้อมราคาหนังสือที่เบิกไว้โดยคิดค่าสิ่งพิมพ์จากโจทก์ราคา 70 เปอร์เซ็นต์ของราคาปก จากนั้นโจทก์มีหน้าที่เก็บค่าสิ่งพิมพ์และนำเงินไปหักลดยอดหนี้ค่าสิ่งพิมพ์กับจำเลย ทั้งการไปรับสิ่งพิมพ์ในช่วงบ่าย โจทก์จะไปรับหรือไม่ก็ได้ ไม่มีการลงเวลาทำงาน หากไม่ไปรับก็ไม่ถือว่าเป็นการขาดงาน ดังนี้ลักษณะงานในช่วงดังกล่าวจึงเป็นงานพิเศษที่โจทก์และจำเลยตกลงต่อกันนอกเหนือหน้าที่การงานตามปกติที่โจทก์ทำให้แก่จำเลย ถือไม่ได้ว่าโจทก์และจำเลยมีความผูกพันต่อกันในฐานะนายจ้างลูกจ้างในงานดังกล่าวนี้(อำนวย หมวดเมือง-อัมพร ทองประยูร-พิมล สมานิตย์)ศาลแรงงานกลาง - นายพงษ์รัตน์ เครือกลิ่นศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1980/2540นายเกรียงศักดิ์ กิตติสรรพกุลโจทก์บริษัทโพสต์พับลิชชิ่ง จำกัด (มหาชน)จำเลย ประกาศกระทรวงมหาดไทย เรื่อง การคุ้มครองแรงงาน ม. 2การส่งสิ่งพิมพ์ในช่วงบ่าย โจทก์จะเป็นผู้ไปเบิกสิ่งพิมพ์และจำเลยจะลงรายการเบิกหนังสือพร้อมราคาหนังสือที่เบิกไว้โดยคิดค่าสิ่งพิมพ์จากโจทก์ราคา 70 เปอร์เซ็นต์ของราคาปก จากนั้นโจทก์มีหน้าที่เก็บค่าสิ่งพิมพ์และนำเงินไปหักลดยอดหนี้ค่าสิ่งพิมพ์กับจำเลย ทั้งการไปรับสิ่งพิมพ์ในช่วงบ่าย โจทก์จะไปรับหรือไม่ก็ได้ ไม่มีการลงเวลาทำงาน หากไม่ไปรับก็ไม่ถือว่าเป็นการขาดงาน ดังนี้ลักษณะงานในช่วงดังกล่าวจึงเป็นงานพิเศษที่โจทก์และจำเลยตกลงต่อกันนอกเหนือหน้าที่การงานตามปกติที่โจทก์ทำให้แก่จำเลย ถือไม่ได้ว่าโจทก์และจำเลยมีความผูกพันต่อกันในฐานะนายจ้างลูกจ้างในงานดังกล่าวนี้(อำนวย หมวดเมือง-อัมพร ทองประยูร-พิมล สมานิตย์)ศาลแรงงานกลาง - นายพงษ์รัตน์ เครือกลิ่นศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะรักษาความสงบแห่งชาติประกาศคณะรักษาความสงบแห่งชาติฉบับที่๓๘/๒๕๕๗เรื่องคดีที่ประกอบด้วยการกระทำหลายอย่างเกี่ยวโยงกันให้อยู่ในอำนาจของศาลทหาร[๑] โดยที่คณะรักษาความสงบแห่งชาติ พิจารณาเห็นว่าประกาศของคณะรักษาความสงบแห่งชาติ ฉบับที่ ๓๗/๒๕๕๗ ลงวันที่ ๒๕ พฤษภาคม พุทธศักราช๒๕๕๗ และประกาศหรือคำสั่งของคณะรักษาความสงบแห่งชาติฉบับอื่นให้คดีที่มีข้อหาว่าการกระทำผิดบางอย่างอยู่ในอำนาจศาลทหารนั้น คดีดังกล่าวอาจมีข้อหาอื่นที่มีความผิดในตัวเองและมิได้อยู่ในอำนาจศาลทหารรวมอยู่สมควรให้ศาลทหารมีอำนาจพิจารณาพิพากษาในข้อหานั้นด้วย เพื่อให้การดำเนินคดีเป็นไปโดยรวดเร็วจึงมีคำสั่ง ดังต่อไปนี้บรรดาคดีความผิดที่อยู่ในอำนาจศาลทหารพิจารณาพิพากษาตามประกาศของคณะรักษาความสงบแห่งชาติฉบับที่ ๓๗/๒๕๕๗ ลงวันที่ ๒๕ พฤษภาคม พุทธศักราช ๒๕๕๗และประกาศหรือคำสั่งของคณะรักษาความสงบแห่งชาติฉบับอื่น ถ้าคดีใดประกอบด้วยการกระทำหลายอย่างเกี่ยวโยงกันแม้แต่ละอย่างจะเป็นความผิดได้ในตัวเองและไม่อยู่ในอำนาจศาลทหารก็ให้อยู่ในอำนาจศาลทหารที่จะพิจารณาพิพากษาด้วยทั้งนี้ ตั้งแต่บัดนี้เป็นต้นไปประกาศณ วันที่ ๒๕ พฤษภาคม พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๒ มิถุนายน๒๕๕๗พจนา/ผู้ตรวจ๒ กรกฎาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๙๒ ง/หน้า ๔/๓๐ พฤษภาคม ๒๕๕๗
ประกาศคณะกรรมการการนิคมอุตสาหกรรมแห่งประเทศไทยประกาศคณะกรรมการการนิคมอุตสาหกรรมแห่งประเทศไทยเรื่องการจัดตั้งเขตอุตสาหกรรมทั่วไป นิคมอุตสาหกรรมปิ่นทอง (โครงการ ๔)จังหวัดชลบุรี โดยที่เป็นการสมควรให้จัดตั้งเขตอุตสาหกรรมทั่วไปนิคมอุตสาหกรรมปิ่นทอง (โครงการ ๔) จังหวัดชลบุรี ในท้องที่ตำบลบึง อำเภอศรีราชาจังหวัดชลบุรีอาศัยอำนาจตามความในมาตรา ๓๖ วรรคสองแห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และข้อ ๔ วรรคสองของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรม พ.ศ.๒๕๔๘ จึงประกาศจัดตั้งเขตอุตสาหกรรมทั่วไป นิคมอุตสาหกรรมปิ่นทอง (โครงการ ๔)จังหวัดชลบุรี ในท้องที่ตำบลบึง อำเภอศรีราชา จังหวัดชลบุรี ภายในแนวเขตตามแผนที่ท้ายประกาศนี้ทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑๘ เมษายน พ.ศ. ๒๕๕๗วิฑูรย์สิมะโชคดีประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑. แผนที่ท้ายประกาศคณะกรรมการการนิคมอุตสาหกรรมแห่งประเทศไทยเรื่อง การจัดตั้งเขตอุตสาหกรรมทั่วไป นิคมอุตสาหกรรมปิ่นทอง (โครงการ ๔) จังหวัดชลบุรี(ดูข้อมูลจากภาพกฎหมาย)ปริยานุช/ผู้จัดทำ๒๘ พฤษภาคม๒๕๕๗ปริญสินีย์/ผู้ตรวจ๒ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๘๑ ง/หน้า ๖๑/๒๓ พฤษภาคม ๒๕๕๗
คำพิพากษาศาลฎีกาที่ 63517หลักกฎหมาย: ฎีกาจำเลยกล่าวอ้างลอยๆ ว่า คำพิพากษาศาลล่างทั้งสองขัดต่อประมวลกฎหมายวิธีพิจารณาความอาญา มาตรา 227 ไม่ถูกต้องและไม่ชอบด้วยมาตรา 186(4)(5)(6) จำเลยมิได้กล่าวอ้างว่า คำพิพากษาศาลอุทธรณ์ขัดกับกฎหมายหรือไม่ถูกต้อง และ ไม่ชอบด้วยกฎหมายอย่างไร เป็นฎีกาที่ไม่ชัดแจ้ง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 744/2522พนักงานอัยการกรมอัยการโจทก์สิบเอกบุญสม สุขบุญ กับพวกจำเลย ป.วิ.อ. ม. 195, ม. 225ฎีกาจำเลยกล่าวอ้างลอยๆ ว่า คำพิพากษาศาลล่างทั้งสองขัดต่อประมวลกฎหมายวิธีพิจารณาความอาญา มาตรา 227 ไม่ถูกต้องและไม่ชอบด้วยมาตรา 186(4)(5)(6) จำเลยมิได้กล่าวอ้างว่า คำพิพากษาศาลอุทธรณ์ขัดกับกฎหมายหรือไม่ถูกต้อง และ ไม่ชอบด้วยกฎหมายอย่างไร เป็นฎีกาที่ไม่ชัดแจ้ง(สุวัฒน์ รัตรสาร-จันทร์ ระรวยทรง-สุไพศาล วิบุลศิลป์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 744/2522พนักงานอัยการกรมอัยการโจทก์สิบเอกบุญสม สุขบุญ กับพวกจำเลย ป.วิ.อ. ม. 195, ม. 225ฎีกาจำเลยกล่าวอ้างลอยๆ ว่า คำพิพากษาศาลล่างทั้งสองขัดต่อประมวลกฎหมายวิธีพิจารณาความอาญา มาตรา 227 ไม่ถูกต้องและไม่ชอบด้วยมาตรา 186(4)(5)(6) จำเลยมิได้กล่าวอ้างว่า คำพิพากษาศาลอุทธรณ์ขัดกับกฎหมายหรือไม่ถูกต้อง และ ไม่ชอบด้วยกฎหมายอย่างไร เป็นฎีกาที่ไม่ชัดแจ้ง(สุวัฒน์ รัตรสาร-จันทร์ ระรวยทรง-สุไพศาล วิบุลศิลป์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 60844หลักกฎหมาย: ความว่า จำเลยฎีกา มีเหตุผลเพียงพอที่จะชนะคดีโจทก์ได้โปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 74)ศาลอุทธรณ์พิพากษายืน ให้จำเลยชำระหนี้เงินตามเช็ค80,000 บาท พร้อมดอกเบี้ยร้อยละเจ็ดครึ่งต่อปีนับแต่วันฟ้องไปจนกว่าจำเลยจะชำระเสร็จแก่โจทก์ ฯลฯจำเลยฎีกา พร้อมกับยื่นคำร้องดังกล่าว (อันดับ 71,70)ศาลอุทธรณ์อนุญาตให้ทุเลาการบังคับ (อันดับ 63) จำเลยนำหลักประกันวางศาลไว้แล้ว (อันดับ 65) แต่ไม่ปรากฏหลักฐานในสำนวนที่ส่งมา ศาลฎีกาว่าจำเลยได้ทำหนังสือสัญญาค้ำประกันไว้ต่อศาลชั้นต้นหรือไม่คำสั่งพิเคราะห์แล้ว ถ้าจำเลยหาประกันสำหรับเงินต้นที่จะต้องชำระตามคำพิพากษาของศาลชั้นต้นพร้อมด้วยดอกเบี้ยตามอัตราร้อยละเจ็ดครึ่งต่อปี เป็นเวลาสองปีครึ่งมาวางศาลจนเป็นพอใจและภายในเวลาที่ศาลชั้นต้นกำหนดก็อนุญาตให้ทุเลาการบังคับไว้ในระหว่างฎีกามิฉะนั้นให้ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 563/2530นายกวี บุญชัยโจทก์นายชัยพัฒน์ ชนวัฒนะกูลจำเลยนายชัยพัฒน์ ชนวัฒนะกูล จำเลยผู้ยื่นคำร้อง ป.วิ.พ. ม. 231ความว่า จำเลยฎีกา มีเหตุผลเพียงพอที่จะชนะคดีโจทก์ได้โปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 74)ศาลอุทธรณ์พิพากษายืน ให้จำเลยชำระหนี้เงินตามเช็ค80,000 บาท พร้อมดอกเบี้ยร้อยละเจ็ดครึ่งต่อปีนับแต่วันฟ้องไปจนกว่าจำเลยจะชำระเสร็จแก่โจทก์ ฯลฯจำเลยฎีกา พร้อมกับยื่นคำร้องดังกล่าว (อันดับ 71,70)ศาลอุทธรณ์อนุญาตให้ทุเลาการบังคับ (อันดับ 63) จำเลยนำหลักประกันวางศาลไว้แล้ว (อันดับ 65) แต่ไม่ปรากฏหลักฐานในสำนวนที่ส่งมา ศาลฎีกาว่าจำเลยได้ทำหนังสือสัญญาค้ำประกันไว้ต่อศาลชั้นต้นหรือไม่คำสั่งพิเคราะห์แล้ว ถ้าจำเลยหาประกันสำหรับเงินต้นที่จะต้องชำระตามคำพิพากษาของศาลชั้นต้นพร้อมด้วยดอกเบี้ยตามอัตราร้อยละเจ็ดครึ่งต่อปี เป็นเวลาสองปีครึ่งมาวางศาลจนเป็นพอใจและภายในเวลาที่ศาลชั้นต้นกำหนดก็อนุญาตให้ทุเลาการบังคับไว้ในระหว่างฎีกามิฉะนั้นให้ยกคำร้อง(จุนท์ จันทรวงศ์-ปชา วรธรรมพินิจ-ถวิล ทองสว่างรัตน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 563/2530นายกวี บุญชัยโจทก์นายชัยพัฒน์ ชนวัฒนะกูลจำเลยนายชัยพัฒน์ ชนวัฒนะกูล จำเลยผู้ยื่นคำร้อง ป.วิ.พ. ม. 231ความว่า จำเลยฎีกา มีเหตุผลเพียงพอที่จะชนะคดีโจทก์ได้โปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 74)ศาลอุทธรณ์พิพากษายืน ให้จำเลยชำระหนี้เงินตามเช็ค80,000 บาท พร้อมดอกเบี้ยร้อยละเจ็ดครึ่งต่อปีนับแต่วันฟ้องไปจนกว่าจำเลยจะชำระเสร็จแก่โจทก์ ฯลฯจำเลยฎีกา พร้อมกับยื่นคำร้องดังกล่าว (อันดับ 71,70)ศาลอุทธรณ์อนุญาตให้ทุเลาการบังคับ (อันดับ 63) จำเลยนำหลักประกันวางศาลไว้แล้ว (อันดับ 65) แต่ไม่ปรากฏหลักฐานในสำนวนที่ส่งมา ศาลฎีกาว่าจำเลยได้ทำหนังสือสัญญาค้ำประกันไว้ต่อศาลชั้นต้นหรือไม่คำสั่งพิเคราะห์แล้ว ถ้าจำเลยหาประกันสำหรับเงินต้นที่จะต้องชำระตามคำพิพากษาของศาลชั้นต้นพร้อมด้วยดอกเบี้ยตามอัตราร้อยละเจ็ดครึ่งต่อปี เป็นเวลาสองปีครึ่งมาวางศาลจนเป็นพอใจและภายในเวลาที่ศาลชั้นต้นกำหนดก็อนุญาตให้ทุเลาการบังคับไว้ในระหว่างฎีกามิฉะนั้นให้ยกคำร้อง(จุนท์ จันทรวงศ์-ปชา วรธรรมพินิจ-ถวิล ทองสว่างรัตน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๒๔/๒๕๕๐)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิตพ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของ บริษัทไทยน้ำทิพย์ จำกัด ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๐๓๖/๒๕๕๐ ลงวันที่ ๑๘ มิถุนายน๒๕๕๐ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาจุกจีบทำด้วยเหล็ก เป็นรูปวงกลม ขนาดเส้นผ่าศูนย์กลาง ๒.๖ เซนติเมตรพื้นฝาสีบรอนซ์เงินตรงกลางฝามีอักษรภาษาไทยสีดำ คำว่า เหนือคำว่า มีอักษรภาษาไทยสีดำ คำว่า เครื่องดื่มโค้ก ซีโร่ปริมาตรสุทธิ 250 ซม.3 ใต้ คำว่า มีอักษรภาษาไทยสีดำ คำว่า ถัดลงมามีอักษรภาษาไทยสีดำ คำว่า เครื่องหมายการค้าถัดลงมามีอักษรภาษาอังกฤษ ตัวเลขและสัญลักษณ์สีดำ คำว่า ©2006The Coca-Cola Companyถัดลงมามีอักษรภาษาไทยและสัญลักษณ์สีดำ คำว่า ผู้ที่มีสภาวะฟินิลคีโตนูเรีย: ผลิตภัณฑ์นี้มีฟินิลอลานีน ไม่ใช่อาหารควบคุมน้ำหนัก ด้านข้างฝาโดยรอบมีอักษรภาษาไทยและตัวเลขสีดำคำว่า บริษัท ไทยน้ำทิพย์ จำกัด 214 หมู่ 5 ถ.วิภาวดีรังสิตหลักสี่ กรุงเทพฯ และมีตัวเลขสีดำ 10-1-12123-1-0074 อยู่ในกรอบ อย.สีดำ ใช้ เอซีซัลเฟมเค แอสปาแทม และซูคราโลส เป็นวัตถุที่ให้ความหวานแทนน้ำตาลแต่งรสและเจือสีธรรมชาติ ใช้วัตถุกันเสียประกาศณ วันที่ ๑๖ กรกฎาคม พ.ศ. ๒๕๕๐นิรมลหนูคงผู้อำนวยการกองรายได้ปฏิบัติราชการแทนอธิบดีกรมสรรพสามิตปริยานุช/ผู้จัดทำ๒๐กันยายน ๒๕๕๐[๑]ราชกิจจานุเบกษา เล่ม ๑๒๔/ตอนที่ ๗๔ ง/หน้า ๓๔/๖ กันยายน ๒๕๕๐
พระราชกฤษฎีกาให้มีการเลือกตั้งสมาชิกสภากรุงเทพมหานครพ.ศ. ๒๕๔๑ ภูมิพลอดุลยเดชป.ร.ให้ไว้ ณ วันที่๓ มีนาคม พ.ศ. ๒๕๔๑เป็นปีที่ ๕๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้มีการเลือกตั้งสมาชิกสภากรุงเทพมหานครอาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยและมาตรา ๑๑ วรรคหนึ่ง แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้มีการเลือกตั้งสมาชิกสภากรุงเทพมหานคร พ.ศ. ๒๕๔๑มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้มีการเลือกตั้งสมาชิกสภากรุงเทพมหานครตามความในมาตรา๑๗ วรรคสอง แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘มาตรา ๔ ให้กำหนดวันที่๒๖ เมษายน พ.ศ. ๒๕๔๑ เป็นวันเลือกตั้งมาตรา ๕ ระยะเวลารับสมัครรับเลือกตั้งให้เริ่มตั้งแต่วันที่๑๖ มีนาคม พ.ศ. ๒๕๔๑ ถึงวันที่ ๒๐ มีนาคม พ.ศ. ๒๕๔๑มาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากอายุของสภากรุงเทพมหานครจะครบกำหนดสี่ปีในวันที่ ๕ มีนาคม พ.ศ. ๒๕๔๑ ซึ่งมาตรา ๑๗ วรรคสอง แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ บัญญัติให้จัดการเลือกตั้งสมาชิกสภากรุงเทพมหานครขึ้นใหม่ เป็นการเลือกตั้งทั่วไปภายในหกสิบวันนับแต่วันที่อายุของสภากรุงเทพมหานครสิ้นสุดลงและโดยที่มาตรา ๑๑ วรรคหนึ่ง แห่งพระราชบัญญัติดังกล่าว บัญญัติให้การเลือกตั้งสมาชิกสภากรุงเทพมหานครจะกระทำได้เมื่อได้มีพระราชกฤษฎีกากำหนดให้มีการเลือกตั้งแล้ว และในพระราชกฤษฎีกานั้นให้ระบุวันเลือกตั้งและระยะเวลารับสมัครเลือกตั้งด้วย จึงจำเป็นต้องตราพระราชกฤษฎีกานี้สายสัมพันธ์/ปรับปรุง๑๓ กรกฎาคม ๒๕๖๓อรญา/ตรวจ๒๓ กรกฎาคม ๒๕๖๓[๑] ราชกิจจานุเบกษาเล่ม ๑๑๕/ตอนที่ ๑๐ ก/หน้า ๑/๔ มีนาคม ๒๕๔๑
กฎกระทรวงกำหนดกฎหมายตามมาตรา 29 (6) พ.ศ. 2562กฎกระทรวง กำหนดกฎหมายตามมาตรา ๒๙ (๖) พ.ศ. ๒๕๖๒อาศัยอำนาจตามความในมาตรา ๔ และมาตรา ๒๙ (๖) แห่งพระราชบัญญัติหลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒ นายกรัฐมนตรีออกกฎกระทรวงไว้ ดังต่อไปนี้ให้กฎหมายดังต่อไปนี้ เป็นกฎหมายตามมาตรา ๒๙ (๖) (๑) กฎมณเฑียรบาลทุกฉบับและที่แก้ไขเพิ่มเติม และกฎหมายเกี่ยวกับกิจการในพระมหากษัตริย์ (๒) กฎหมายเกี่ยวกับการบริหารการศาสนา (๓) กฎหมายเกี่ยวกับการบริหารงานบุคคลของข้าราชการหรือเจ้าหน้าที่อื่นของรัฐ (๔)กฎหมายเกี่ยวกับเอกสิทธิ์และความคุ้มกันสำหรับองค์การระหว่างประเทศและการประชุมระหว่างประเทศในประเทศไทยให้ไว้ ณ วันที่ ๒๒ พฤศจิกายน พ.ศ. ๒๕๖๒ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๒๙ (๖) แห่งพระราชบัญญัติหลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒ บัญญัติให้การกำหนดให้กฎหมายใดไม่ต้องประเมินผลสัมฤทธิ์ตามหมวด ๕ การประเมินผลสัมฤทธิ์ นอกจากที่กำหนดไว้ในมาตรา ๒๙ (๑) ถึง (๕)ให้กระทำโดยการออกเป็นกฎกระทรวง โดยที่สมควรกำหนดให้กฎหมายบางฉบับและบางประเภทไม่ต้องทำการประเมินผลสัมฤทธิ์ จึงจำเป็นต้องออกกฎกระทรวงนี้
คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๓๑/๒๕๕๘เรื่องการกำหนดตำแหน่งและการแต่งตั้งข้าราชการให้ดำรงตำแหน่ง[๑] เพื่อให้การบริหารราชการแผ่นดินมีประสิทธิภาพและมีความเหมาะสมยิ่งขึ้นเพื่อประโยชน์ในการปฏิรูปงานด้านความมั่นคงของชาติอาศัยอำนาจตามความในมาตรา ๔๔ ของรัฐธรรมนูญแห่งราชอาณาจักรไทย (ฉบับชั่วคราว)พุทธศักราช ๒๕๕๗ หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ ๑ ให้กำหนดตำแหน่งผู้ทรงคุณวุฒิพิเศษด้านยุทธศาสตร์ความมั่นคงประจำสำนักนายกรัฐมนตรีในสำนักนายกรัฐมนตรี จำนวน ๑ ตำแหน่ง โดยให้เป็นข้าราชการพลเรือนสามัญ ประเภทบริหารระดับสูง รับเงินประจำตำแหน่ง ๒๑,๐๐๐ บาทตามพระราชบัญญัติระเบียบข้าราชการพลเรือน พ.ศ. ๒๕๕๑ข้อ ๒ ให้ นางกนกทิพย์ รชตะนันทน์ พ้นจากตำแหน่งรองเลขาธิการสภาความมั่นคงแห่งชาติ สำนักงานสภาความมั่นคงแห่งชาติและให้ดำรงตำแหน่งผู้ทรงคุณวุฒิพิเศษด้านยุทธศาสตร์ความมั่นคงประจำสำนักนายกรัฐมนตรี ตามข้อ ๑เป็นพิเศษเฉพาะราย โดยให้ปฏิบัติหน้าที่ด้านยุทธศาสตร์ความมั่นคงและหน้าที่อื่น ๆที่สำนักงานสภาความมั่นคงแห่งชาติ ตามที่นายกรัฐมนตรีหรือรองนายกรัฐมนตรีผู้กำกับการบริหารราชการสำนักงานสภาความมั่นคงแห่งชาติมอบหมายข้อ ๓ ให้เลขาธิการคณะรัฐมนตรีนำความกราบบังคมทูลเพื่อทรงพระกรุณาโปรดเกล้าฯให้ข้าราชการดังกล่าวพ้นจากตำแหน่งเดิมและแต่งตั้งให้ดำรงตำแหน่งตามข้อ ๒ ทั้งนี้ เพื่อให้เป็นไปตามมาตรา๒๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ข้อ ๔ ให้สำนักงานปลัดสำนักนายกรัฐมนตรี สำนักงานก.พ. สำนักงบประมาณ สำนักงานสภาความมั่นคงแห่งชาติ และส่วนราชการที่เกี่ยวข้องดำเนินการเกี่ยวกับตำแหน่ง อัตราเงินเดือนและสิทธิประโยชน์ของข้าราชการดังกล่าวข้อ ๕ เมื่อนายกรัฐมนตรีเห็นสมควรให้ข้าราชการดังกล่าวพ้นจากตำแหน่งตามข้อ๒ หรือไปดำรงตำแหน่งอื่นก็ให้ดำเนินการตามกฎหมายและระเบียบราชการได้หรือเมื่อไม่มีผู้ดำรงตำแหน่งตามข้อ ๒ ให้ตำแหน่งดังกล่าวเป็นอันยกเลิกสั่ง ณวันที่ ๒๑ กันยายน พุทธศักราช ๒๕๕๘พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/จัดทำ๒๓ กันยายน๒๕๕๘วริญา/ตรวจ๒๓ กันยายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๒๗ ง/หน้า ๙/๒๒ กันยายน ๒๕๕๘
คำพิพากษาศาลฎีกาที่ 64736หลักกฎหมาย: ฎีกาจำเลยในปัญหาที่ว่า จำเลยเซ็นรับรองลายมือผู้สั่งจ่ายในเช็คและนำเช็คไปใช้ จะถือว่าจำเลยเป็นผู้ร่วมกับผู้สั่งจ่ายออกเช็คหรือไม่นั้น เป็นฎีกาในปัญหาข้อกฎหมาย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 522/2511พนักงานอัยการกรมอัยการโจทก์นายอุมา นิชู กับพวกจำเลย ป.วิ.อ. ม. 218ฎีกาจำเลยในปัญหาที่ว่า จำเลยเซ็นรับรองลายมือผู้สั่งจ่ายในเช็คและนำเช็คไปใช้ จะถือว่าจำเลยเป็นผู้ร่วมกับผู้สั่งจ่ายออกเช็คหรือไม่นั้น เป็นฎีกาในปัญหาข้อกฎหมาย(ชลัม รุทระวณิช-สวิง ลัดพลี-ลออง จุลกะเศียน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 522/2511พนักงานอัยการกรมอัยการโจทก์นายอุมา นิชู กับพวกจำเลย ป.วิ.อ. ม. 218ฎีกาจำเลยในปัญหาที่ว่า จำเลยเซ็นรับรองลายมือผู้สั่งจ่ายในเช็คและนำเช็คไปใช้ จะถือว่าจำเลยเป็นผู้ร่วมกับผู้สั่งจ่ายออกเช็คหรือไม่นั้น เป็นฎีกาในปัญหาข้อกฎหมาย(ชลัม รุทระวณิช-สวิง ลัดพลี-ลออง จุลกะเศียน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ